Numere fantastice și unde se găsesc de Antonio Padilla este cel mai recent volum de popularizare a științei publicat de Editura Trei. Fascinantă prin modul în care ne ghidează prin labirintul numerelor și al semnificației lor, uimitoare prin amploarea și profunzimea sa, această lucrare oferă o perspectivă unică asupra universului.
"O relatare intensă și dramatică a istoriei matematicii, preocupată în esență să ne convingă de ce ar trebui să ne pese de asta… Conceptualizarea aplicațiilor matematicii abstracte în lumea reală este visul oricărui profesor pentru elevii săi, iar Padilla îl transformă în realitate". – Scientific American
Pe James Clerk Maxwell, Paul Dirac sau Albert Einstein, fizicieni și teoreticieni sclipitori, căutarea adevărurilor matematice i-a dus la descoperirea unor perspective noi și neașteptate asupra naturii ultime a realității. Dar care sunt aceste adevăruri? Care sunt misterioasele numere care explică universul?
În Numere fantastice și unde se găsesc, Antonio Padilla, specialist în fizică teoretică și vedetă YouTube, ne duce într-o călătorie cosmică și ireverențioasă printre nouă dintre cele mai extraordinare numere din fizică, oferindu-ne o imagine surprinzătoare și totodată înfricoșătoare a modului în care funcționează universul. Aceste numere stranii includ, printre altele: numărul lui Graham, care este atât de mare încât cu greu poate fi perceput în întregime; TREE(3), a cărui natură finită nu va putea fi niciodată demonstrată, pentru că acest lucru ar necesita atât de mult timp încât universul ar experimenta o resetare de la starea actuală până la rearanjarea fiecărui atom în parte; și 10-120, care măsoară echilibrul înnebunitor de improbabil al acelei energii necesare pentru ca universul să existe mai mult de o singură clipă și să se extindă dincolo de dimensiunea unui singur atom.
"O istorie dinamică… Padilla are un adevărat talent de a deconstrui eficient conceptele dificile… Precum Haosul lui James Gleick ori Scurta istorie a timpului a lui Stephen Hawking, Numere fantastice și unde se găsesc este o realizare remarcabilă… Uimitoare prin întinderea și profunzimea ei, această carte oferă o cale unică de a privi universul". – Kirkus Reviews
Purtându-ne prin vizuina iepurelui pentru a avea o percepție mai bună asupra realității, Padilla ne explică modul în care aceste numere neobișnuite sunt esențiale pentru înțelegerea unor fenomene copleșitoare cum sunt găurile negre, relativitatea și problema constantei cosmologice -, dar și felul în care cele două modalități de a înțelege universul, cele mai bune și mai riguros testate, se contrazic reciproc. Numere fantastice și unde se găsesc este o combinație între știința populară și știința avangardistă, pe de o parte, și explorarea dinamică, distractivă și chiar amuzantă a adevărurilor fundamentale ale universului, pe de altă parte. Padilla are talent pentru a deconstrui în mod eficient conceptele dificile, folosind explicații care includ Lego, Squid Game sau pe celebrul sprinter jamaican Usain Bolt.
"Un debut electrizant… [Padilla este] un ghid excepțional, care trece cu ușurință de la glumă la lucruri serioase; pasiunea sa pentru acest subiect este molipsitoare, iar cunoștințele sale sunt aste, pe măsura materialului. Această carte merită cât mai mulți cititori". – Publishers Weekly
Antonio Padilla este un specialist de marcă în fizică teoretică și cosmologie la Universitatea Nottingham. Este director adjunct al nou-înființatului Centru al Gravitației din Nottingham și timp de mai bine de un deceniu a îndeplinit funcția de președinte al comunității științifice UK Cosmology. În 2016, el și colaboratorii săi au fost distinși cu Buchalter Cosmology Prize pentru cercetările asupra constantei cosmologice. Padilla este, de asemenea, una dintre vedetele canalului de YouTube Numberphile; printre cele mai populare materiale video postate aici se află o discuție despre suma integralelor pozitive a lui Ramanujan, care a fost vizionată de peste șapte milioane de ori.
Editura Trei